ରୂପାଲି ଭୋସଲେ ଜଣେ ଭାରତୀୟ ଦୂରଦର୍ଶନ ଅଭିନେତ୍ରୀ । ସେ ମୁଖ୍ୟତଃ ମରାଟୀ ଓ ହିନ୍ଦୀ ଦୂରଦର୍ଶନ ଧାରାବାହିକରେ କାମ କରନ୍ତି । ଷ୍ଟାର୍ ପ୍ରଭାରେ ପ୍ରସାରିତ ଧାରାବାହିକ ଆଇ କୁଠେ କାଏ କାରତେରେ ସଞ୍ଜନା ଭୂମିକା ପାଇଁ ଏବଂ ସୋନି ସବ୍‌ରେ ପ୍ରସାରିତ ଧାରାବାହିକ ବଡ଼ି ଦୂର୍ ସେ ଆୟେ ହୈରେ ବର୍ଷା ଘୋଟାଲା ଭୂମିକା ପାଇଁ ସେ ଜଣାଶୁଣା । ୨୦୧୯ ମସିହାରେ, ସେ ବିଗ୍ ବସ୍ ମରାଠୀର ୨ୟ ସଂସ୍କରଣରେ ପ୍ରତିଯୋଗୀ ଭାବରେ ଭାଗ ନେଇଥିଲେ । ବ୍ୟକ୍ତିଗତ ଜୀବନ ୧୯୮୩ ମସିହାର ଡିସେମ୍ବର ୨୯ ତାରିଖରେ ସେ ମୁମ୍ବାଇଠାରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ପ୍ରକାଶ ଭୋସଲେ । ସେ ମିଲିନ୍ଦ ସିନ୍ଧେଙ୍କୁ ବିବାହ କରିଥିଲେ ଏବଂ ପରେ ତାଙ୍କର ବିବାହ ବିଚ୍ଛେଦ ହୋଇଥିଲା । ଅନିକେତ ମାଗାରେଙ୍କ ସହିତ ୨୦୨୦ରୁ ୨୦୨୧ ଯାଏଁ ତାଙ୍କର ସମ୍ପର୍କ ଥିଲା । ଅଭିନୟ ଜୀବନ ମରାଠୀ କାର୍ଯ୍ୟକ୍ରମ ମନ ଉଡ଼ାନ ବାରେଚେ, ଦୋଁ କିନାରେ ଦୋଘି ଅପାନ ଓ କନ୍ୟାଦାନ ଆଦି ଜରିଆରେ ତାଙ୍କର ଅଭିନୟ ଜୀବନ ଆରମ୍ଭ ହୋଇଥିଲା । ୨୦୦୭ ମସିହାରେ, ସେ ହିନ୍ଦୀ କଥାଚିତ୍ର ରିସ୍କ ଜରିଆରେ ହିନ୍ଦୀ କଥାଚିତ୍ର ଜଗତରେ ଅଭିନୟ କରିବା ଆରମ୍ଭ କରିଥିଲେ ।